Daniel Alfredsson

Daniel Alfredsson (født 11. desember 1972) er en tidligere svensk profesjonell ishockeyspiller.

Han var lagkaptein for Ottawa Senators fra 1999 til 2013, og anses som en eksemplarisk lederskikkelse. Han har blitt sammenlignet med Red Wings' tidligere lagkaptein, Steve Yzerman, i forhold til hans betydning som lagkaptein for Ottawa Senators. Etter 18 sesonger med Senators avsluttet han karrieren med en sesong i Detroit Red Wings 2013–14.

Han blev draftet av Ottawa Senators i 1994 i sjette runde som nummer 133. Han har blant annet vunnet NHLs Calder Trophy som årets beste rookie i 1996. I Senators spilte Alfredsson oftest i førsterekken − kjent som «CASH» eller «Pizza-rekken» − sammen med senter Jason Spezza og venstre ving Dany Heatley innen Heatley ble tradet til San Jose Sharks. Han er en av ligaens beste to-veisspillere, og han holder Senators klubbrekorder i mål (426), assists (682) og poeng (1108) på 1178 kamper. Den 22. oktober 2010 ble han den 75. spilleren i NHLs historie til å nå 1000 poeng i karrieren, da han scoret et hattrick mot Buffalo Sabres.

Alfredsson har representert Sverige i flere internasjonale turneringer. Han har deltatt i syv VM-turneringer, fire OL-turneringer og to World Cups of Hockey. Han har vunnet to sølvmedaljer og to bronsemedaljer i VM og to medaljer i OL: i 2006 vant han OL-gull og i 2014 OL-sølv.

Referanser

Eksterne lenker 
 

Svenske ishockeyspillere
Ishockeyspillere for Ottawa Senators
Ishockeyspillere for Detroit Red Wings
Olympiske mestere for Sverige
Olympiske sølvmedaljevinnere for Sverige
Deltakere for Sverige under Vinter-OL 1998
Ishockeyspillere under Vinter-OL 1998
Deltakere for Sverige under Vinter-OL 2002
Ishockeyspillere under Vinter-OL 2002
Medaljevinnere under Vinter-OL 2006
Deltakere for Sverige under Vinter-OL 2006
Ishockeyspillere under Vinter-OL 2006
Deltakere for Sverige under Vinter-OL 2010
Ishockeyspillere under Vinter-OL 2010
Deltakere for Sverige under Vinter-OL 2014
Ishockeyspillere under Vinter-OL 2014
Medaljevinnere under Vinter-OL 2014
Utenlandske ishockeyspillere i NHL
Olympiske medaljevinnere i ishockey